ועדת הכספים, כנסת 25, פרוטוקול מספר 138, 2023-05-09 00:00

משה גפני: אני עובר לדיון בהצעת חוק הפחתת הגיעון והגבלת ההוצאה התקציבית

שולמית אלוני: ב-16 באפריל דנו בהצעת החוק הזאת

שולמית אלוני:  הסעיפים הוקראו והתקיים דיון

ולדימיר בליאק: לא הייתי ב-16 באפריל

שולמית אלוני: משרד האוצר יכול לחזור בכמה מילים על הדברים

משה גפני: את יכולה לומר בכמה מילים מה יש בחוק הזה?     

תמר לוי בונה: אגף התקציבים, משרד האוצר

תמר לוי בונה:  כבר קיימנו על זה דיון

תמר לוי בונה:  בסוף מדובר כאן בעדכון המסגרות נוכח האינפלציה והתאמת הכלל לאינפלציה

תמר לוי בונה:  כאמור, בדרך כלל מה שהכלל אומר, הוא לוקח ממוצע של שלוש שנים

תמר לוי בונה:  הדבר הזה נכון ברוב השנים ויש לו הצדקה מקצועית חזקה כי רוצים להחליק את הקצב של האינפלציה, אבל מה שקורה בשנה כמו השנה הזאת זה שהאינפלציה גאתה כידוע לכולנו ואין מקום לייצר את הכלל זה כי הוא בעצם מכניס אותנו לאיזושהי בעיה בשנה הזאת

תמר לוי בונה:  לכן אנחנו מדברים על איזושהי החלקה מהשנים קדימה לשנתיים הקרובות

תמר לוי בונה:  ב-2023, במקום לקחת את הממוצע שכאמור יש בו גם שנים עם אינפלציה כמעט אפסית וזה לא נכון לעשות את זה במצב שבו האינפלציה כל כך גבוהה, אז לוקחים את האינפלציה של סוף שנה של 2022 ואחר כך ב-2023 מייצרים ממוצע של שלוש שנים ואחר כך חוזרים - - -     

ינון אזולאי: שלוש שנים של השנה שקדמה לה?     

תמר לוי בונה: לא

תמר לוי בונה:  של השנה שקדמה ואז זה תופס אינפלציה

ולדימיר בליאק: כלומר, 2023 זה 2022, 2021, 2020

תמר לוי בונה: לא

תמר לוי בונה:  ב-2023 זה 2022 בלבד כי אתה רוצה להחזיר את כל הרמה שאיבדת ואז אחר כך ב-2024 יש לך 2023, 2022, 2021, ואז אתה כבר מקבל רמה שהיא רמה שתואמת את התחזיות

תמר לוי בונה:  2025, הכלל הרגיל

תמר לוי בונה:  ב-2026, 2027, אתה ספרת את שנת 2022 - את שנת האינפלציה בדרך כלל סופרים שנה בגלל שזה ממוצע של שלוש שנים - אתה סופר שנה שליש, שליש, שליש

תמר לוי בונה:  כאן 2022 שהיא שנה מאוד גבוהה, אם אתה לא עושה שם שום קיזוז, היא נספרת הרבה פעמים ובשנים הבאות זה כבר לא נכון

תמר לוי בונה:  רק לוקחים את היתרה שנספרה כמה פעמים ומקזזים אותה מהגידול ב-2027-2026

ינון אזולאי: ה-2022 נפגשים פעמיים בשנת 2027?     

תמר לוי בונה: אם אתה לא מקזז

תמר לוי בונה:  תראה כמה פעמים אתה סופר אותה

תמר לוי בונה:  אתה סופר אותה 100 אחוזים

תמר לוי בונה:  כלומר, שלוש פעמים בשנת 2023, עוד פעם בשנת 2024, ואז בשנת 2025 אתה חוזר לכלל המקורי

תמר לוי בונה:  אתה עושה 2023, 2022,2021

תמר לוי בונה:  אתה סופר אותה יותר מדי פעמים

תמר לוי בונה:  אז זה בסדר בשנים האלה כי אתה עושה איזשהו פיצוי, אתה עושה איזושהי הלוואה מהעתיד אבל אחר כך בשנת 2027-2026, כשאנחנו כבר מעריכים שהאינפלציה תהיה ברמות אחרות – כמובן שזה הרבה חוסר ודאות ואם יהיה צורך, אנחנו נראה – עושים איזשהו ניכוי

תמר לוי בונה:  כאמור, זה ניכוי רק מהגידול כי כבר מגיעים לרמות הוצאה מאוד מאוד גבוהות מבחינת גידולים

תמר לוי בונה:      זה בגדול מה שמונח כאן, זה לקחת את כלל ההוצאה שכולנו מכירים עם איזשהו פקטור של האינפלציה

ינון אזולאי: רק להבין

ינון אזולאי:  אמרת בשנת 2027-2026, שליש, שליש, שליש

ינון אזולאי:  מה זה השליש, שליש, שליש?     

תמר לוי בונה: זה לקחת את כל מה שקיבלת ביתר, מה שהסברתי לך עם שנת 2022 שנספרת הרבה פעמים, ואת זה לחלק על שתי השנים האלה בניכוי

תמר לוי בונה:  כאילו חצי וחצי בשנים האלה 

תמר לוי בונה:  שוב, זה לא אחורה, זה רק מהגידול כי יהיה לך גידול על גידול על גידול שזה כבר נכנס לך בריבית דריבית אל תוך התקציב

תמר לוי בונה:  בסוף זה רק קיזוז כזה

תמר לוי בונה:  אנחנו גם מעריכים שבשנים האלה – שוב, היכן שאנחנו עומדים כאן, זאת לא תחזיות מאוד חזקות - כבר לא נהיה בסביבה של אינפלציה כזאת משמעותית כמו השנה

תמר לוי בונה:  אם נהיה בסביבה של אינפלציה, אז בסדר, ברוך השם אנחנו נהיה כאן גם בשלב הזה כדי לראות האם צריך לעשות איזושהי התאמה

משה גפני: תודה רבה

משה גפני:      אנחנו לא נצביע על שלושת החוקים האלה

ולדימיר בליאק: לא יהיו הצבעות היום?     

משה גפני: היום יהיו

חמד עמאר: על שלושת החוקים?     

משה גפני: כן

משה גפני:  יהיו הצבעות אבל נודיע לפני כן

משה גפני:  בינתיים אנחנו ממשיכים הלאה ועל זה אנחנו נצביע מיד

ולדימיר בליאק: לא תהיה הקראה?     

שולמית אלוני: זה כבר הוקרא

משה גפני: הכול הוקרא

משה גפני:  על ההסתייגויות, אם יהיו, ועל החוקים עצמם, אנחנו נצביע בהמשך

ולדימיר בליאק: עכשיו עוברים להקצאת חשבוניות